
    545400 SIGHIŞOARA
Piața Muzeului nr. 7, Tel./Fax 0265 – 771278
H O T Ă R Â R E A NR. 130
                                                                din 30 mai 2023
privind modificarea unor contracte de închiriere

Consiliul Local al Municipiului Sighişoara, întrunit în ședință ordinară,
Luând act de proiectul de hotărâre, înregistrat cu nr. 17.301/10.05.2023 şi la Consiliul Local Sighișoara cu nr. 18.853/23.05.2023, de referatul de aprobare, înregistrat cu nr. 17.303/10.05.2023, al Primarului municipiului, în calitate de inițiator, calitate conferită de prevederile art. 136 alin. (1), coroborate cu cele ale art. 211 din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare;

Văzând înscrierile din cartea funciară (C.F. colectiv nr. 537 Sighișoara, nr. top. 485/1, nr. cad. 2479), cu referire la imobilul care face obiectul contractului de închiriere nr. 248/2006, așa cum a fost modificat și completat prin actele adiționale nr. 1 - 3, încheiat între Municipiul Sighișoara și Man Romulus, având ca obiect terenul în suprafață de 174 mp., situat în Municipiul Sighișoara, str. Tache Ionescu, nr. 4, teren cu destinația de curți - construcții și arabil, fapt pentru care se impune modificarea Cap. II OBIECTUL CONTRACTULUI, Art. 2 al acestui contract, în sensul suplimentării suprafeței la 226 mp., precum și a contractului de închiriere nr. 347/2008, așa cum a fost modificat și completat prin actele adiționale nr. 1 - 3, încheiat între Municipiul Sighișoara și Constantinescu Ion, având ca obiect terenul în suprafață de 41 mp., situat în Municipiul Sighișoara, str. Tache Ionescu, nr. 4, teren cu destinația de curți - construcții, fapt pentru care se impune modificarea Cap. II OBIECTUL CONTRACTULUI, Art. 2 și al acestui contract, în sensul diminuării suprafeței la 22 mp.;

Având în vedere cererea adresată Municipiului Sighişoara de către doamna Astăluș Clementina și doamna Astăluș Marinela, înregistrată cu nr. 14.862/20.04.2023, prima fiind titulară a contractului de închiriere nr. 281/2007, așa cum a fost modificat și completat prin actele adiționale nr. 1 - 3, având ca obiect terenul în suprafață de 295 mp., situat în Municipiul Sighișoara, str. Ec. Teodoroiu, nr. 19, teren cu destinația arabil, înscris în C.F. nr. 51035 Sighișoara (nr. C.F. vechi 9787), cu nr. top. 2201/1, 2202/1/1, 2203/2/2/1/1, prin care se solicită modificarea contractului de închiriere, în sensul diminuării suprafeței de teren aferentă imobilului de la 295 mp., la 52 mp., în urma dobândirii în proprietate a suprafeței de teren de 223 mp. conform Titlului de proprietate nr. 152761/13.03.2023, iar potrivit înscrierilor cu privire la proprietari din cartea funciară nr. 51035 Sighișoara, se impune totodată completarea la numele chiriașului din Capitolul I. PĂRȚILE CONTRACTANTE al contractului de închiriere amintit și cu numiții Astăluș Marinela și Astăluș Andrei cu datele de identificare aferente ale acestora, în calitate de chiriași;

Având în vedere prevederile art. 555 - 566 şi art. 1777 - 1823 din Legea nr. 287/2009 privind Codul civil, republicat, cu modificările şi completările ulterioare;

Luând în considerare prevederile Ordonanței de Urgență a Guvernului nr. 57/2019 privind Codul administrativ, cu modificările și completările ulterioare;

Ținând cont de prevederile Legii nr. 227/2015 privind Codul Fiscal, cu modificările și completările ulterioare, precum și de cele ale Legii nr. 207/2015 privind Codul de procedură fiscală, cu modificările și completările ulterioare, potrivit cărora se impune modificarea art. 7 și a art. 14 din contractele de închiriere având ca obiect terenuri aferente locuințelor (curți - construcții) și arabil;
Având în vedere Raportul de specialitate al Serviciului Evidența Patrimoniului și Fond Locativ, înregistrat cu nr. 17.302/10.05.2023, prin care se propune modificarea unor contracte de închiriere;
Având în vedere avizele favorabile ale tuturor comisiilor pe domenii de specialitate;
În temeiul art. 129 alin. (1), alin. (2) lit. „c”, alin. (6) lit. ,,bˮ și alin. (14), art. 139 alin. (1) și alin. (3) lit. „g” și a art. 196 alin. (1) lit. „a” din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare,
H O T Ă R Ă Ş T E:
Art. 1. (1) Se aprobă modificarea prevederilor contractului de închiriere nr. 248/2006, așa cum a fost modificat și completat prin actele adiționale nr. 1 - 3, încheiat între Municipiul Sighișoara și Man Romulus, având ca obiect terenul în suprafață de 174 mp., situat în Municipiul Sighișoara, str. Tache Ionescu, nr. 4, teren cu destinația de curți - construcții și arabil, în sensul suplimentării suprafeței imobilului închiriat cu 52 mp., respectiv de la 174 mp., la 226 mp., potrivit înscrierilor din cartea funciară, respectiv din C.F. colectiv nr. 537 Sighișoara, nr. top. 485/1, nr. cad. 2479.
(2) Având în vedere modificările prevăzute la alin. (1) din prezentul articol, se modifică prevederile art. 2 din Capitolul II. OBIECTUL CONTRACTULUI al contractului de închiriere amintit, având următorul conținut:

,,MUNICIPIUL SIGHIȘOARA în calitate de proprietar/administrator, închiriază terenul în suprafață de 226 mp., situat în Municipiul Sighișoara, str. Tache Ionescu, nr. 4, cu destinația de curți - construcții aferent Corpului ”A” (nr. top. 485/A) și Corpului ”B-II” (nr. top 485/B/II) din imobilul construit, aflate în proprietatea chiriașului, înscrise în C.F. colectiv nr. 537 Sighișoara, nr. top. 485/1, nr. cad. 2479ˮ.

(3) Cuantumul chiriei va fi actualizat conform prevederilor legale aplicabile în materie, în vigoare la data încheierii actului adițional și va fi indexată cu indicele de inflaţie anual.  

(4) Se aprobă modificarea art. 7 din Capitolul IV. PREȚUL ȘI MODALITĂȚI DE PLATĂ al contractului de închiriere amintit în prezenta hotărâre, care va avea următorul conținut:

,,Plata chiriei se va face prin virament în contul proprietarului/administratorului nr. RO63TREZ47821A300530XXXX, deschis la Trezoreria Sighişoara, în numerar, la casieriile Municipiului Sighișoara sau on-line prin ghiseul.ro (Sistemul Național Electronic de Plată Online cu Cardul Bancar), anual, cu scadența în data de 31.03 a anului în curs, începând cu data încheierii contractuluiˮ.

 (5) Se aprobă modificarea art. 14 din Capitolul VIII. RĂSPUNDEREA CONTRACTUALĂ al contractului de închiriere amintit în prezenta hotărâre, ţinând cont de prevederile Legii nr. 227/2015 privind Codul Fiscal, cu modificările și completările ulterioare şi ale Legii nr. 207/2015 privind Codul de procedură fiscală, cu modificările și completările ulterioare, care va avea următorul conținut:

,,Neplata chiriei la termen atrage majorări de întârziere și conduce la punerea de drept în întârziere a chiriașului, conduită ce îl îndreptățește pe proprietar/administrator să perceapă majorări de întârziere. Nivelul majorării de întârziere este de 1% din cuantumul chiriei neachitate în termen, calculată pentru fiecare lună sau fracţiune de lună, începând cu ziua imediat următoare termenului de scadenţă şi până la data stingerii sumei datorate, inclusiv, conform prevederilor Legii nr. 207/2015 privind Codul de procedură fiscală, cu modificările și completările ulterioare.
Cuantumul majorărilor de întârziere la plată poate suferi modificări în funcție de reglementările legale în vigoare, aplicabile, modificarea acestora operând prin efectul legii (ope legis), fără a fi necesară încheierea unui act adițional în acest sensˮ.

(6) Modificarea contractului de închiriere se va face prin act adiţional.

(7) Celelalte prevederi ale contractului de închiriere, rămân neschimbate. 

Art. 2. (1) Se aprobă modificarea prevederilor contractului de închiriere nr. 347/2008, așa cum a fost modificat și completat prin actele adiționale nr. 1 - 3, încheiat între Municipiul Sighișoara și Constantinescu Ion, având ca obiect terenul în suprafață de 41 mp., situat în Municipiul Sighișoara, str. Tache Ionescu, nr. 4, teren cu destinația de curți - construcții, în sensul diminuării suprafeței imobilului închiriat cu 19 mp., respectiv de la 41 mp., la 22 mp., potrivit înscrierilor din cartea funciară, respectiv din C.F. colectiv nr. 537 Sighișoara, nr. top. 485/1, nr. cad. 2479.
(2) Având în vedere modificările prevăzute la alin. (1) din prezentul articol, se modifică prevederile art. 2 din Capitolul II. OBIECTUL CONTRACTULUI al contractului de închiriere amintit, având următorul conținut:

,,MUNICIPIUL SIGHIȘOARA în calitate de proprietar/administrator, închiriază terenul în suprafață de 22 mp., situat în Municipiul Sighișoara, str. Tache Ionescu, nr. 4, cu destinația de curți-construcții aferent Corpului ”B-I” (nr. top 485/B/I) din imobilul construit, aflat în proprietatea chiriașului, înscris în C.F. colectiv nr. 537 Sighișoara, nr. top. 485/1, nr. cad. 2479ˮ.

 (3) Cuantumul chiriei va fi actualizat conform prevederilor legale aplicabile în materie, în vigoare la data încheierii actului adițional și va fi indexată cu indicele de inflaţie anual.  

(4) Se aprobă modificarea art. 7 din Capitolul IV. PREȚUL ȘI MODALITĂȚI DE PLATĂ al contractului de închiriere amintit în prezenta hotărâre, care va avea următorul conținut:

,,Plata chiriei se va face prin virament în contul proprietarului/administratorului nr. RO63TREZ47821A300530XXXX, deschis la Trezoreria Sighişoara, în numerar, la casieriile Municipiului Sighișoara sau on-line prin ghiseul.ro (Sistemul Național Electronic de Plată Online cu Cardul Bancar), anual, cu scadența în data de 31.03 a anului în curs, începând cu data încheierii contractuluiˮ.

(5) Modificarea contractului de închiriere se va face prin act adiţional.

(6) Celelalte prevederi ale contractului de închiriere, rămân neschimbate. 

Art. 3. (1) Se aprobă modificarea prevederilor contractului de închiriere nr. 281/2007, așa cum a fost modificat și completat prin actele adiționale nr. 1 - 3, încheiat între Municipiul Sighișoara și Astăluș Clementina, având ca obiect terenul în suprafață de 295 mp., situat în Municipiul Sighișoara, str. Ec. Teodoroiu, nr. 19, teren cu destinația arabil, în sensul diminuării suprafeței imobilului închiriat de la 295 mp., la 52 mp., conform înscrierilor din cartea funciară nr. 51035 Sighișoara (nr. C.F. vechi 9787), cu nr. top. 2201/1, 2202/1/1, 2203/2/2/1/1, în urma dobândirii în proprietate a suprafeței de teren de 223 mp., conform Titlului de proprietate nr. 152761/13.03.2023.

(2) Având în vedere înscrierile cu privire la proprietari din cartea funciară nr. 51035 Sighișoara, se completează numele chiriașului din Capitolul I. PĂRȚILE CONTRACTANTE al contractului de închiriere amintit la alin. (1) din prezentul articol și cu numiții Astăluș Marinela și Astăluș Andrei cu datele de identificare aferente ale acestora, în calitate de chiriași.

(3) Având în vedere modificările prevăzute la alin. (1) din prezentul articol, se modifică prevederile art. 2 din Capitolul II. OBIECTUL CONTRACTULUI al contractului de închiriere amintit având următorul conținut:

,,MUNICIPIUL SIGHIȘOARA în calitate de proprietar/administrator, închiriază terenul în suprafață de 52 mp., situat în Municipiul Sighișoara, str. Ec. Teodoroiu, nr. 19, cu destinația de curți-construcții aferent locuinței aflată în proprietatea chiriașilor, înscris în C.F. nr. 51035 Sighișoara (nr. C.F. vechi 9787), cu nr. top. 2201/1, 2202/1/1, 2203/2/2/1/1”.

(4) Cuantumul chiriei va fi actualizat conform prevederilor legale aplicabile în materie, în vigoare la data încheierii actului adițional și va fi indexată cu indicele de inflaţie anual.
 (5) Se aprobă modificarea art. 7 din Capitolul IV. PREȚUL ȘI MODALITĂȚI DE PLATĂ al contractului de închiriere amintit în prezenta hotărâre, care va avea următorul conținut:

,,Plata chiriei se va face prin virament în contul proprietarului/administratorului nr. RO63TREZ47821A300530XXXX, deschis la Trezoreria Sighişoara, în numerar, la casieriile Municipiului Sighișoara sau on-line prin ghiseul.ro (Sistemul Național Electronic de Plată Online cu Cardul Bancar), anual, cu scadența în data de 31.03 a anului în curs, începând cu data încheierii contractuluiˮ.

 (6) Se aprobă modificarea art. 14 din Capitolul VIII. RĂSPUNDEREA CONTRACTUALĂ al contractului de închiriere amintit în prezenta hotărâre, ţinând cont de prevederile Legii nr. 227/2015 privind Codul Fiscal, cu modificările și completările ulterioare şi ale Legii nr. 207/2015 privind Codul de procedură fiscală, cu modificările și completările ulterioare, care va avea următorul conținut:

,,Neplata chiriei la termen atrage majorări de întârziere și conduce la punerea de drept în întârziere a chiriașului, conduită ce îl îndreptățește pe proprietar/administrator să perceapă majorări de întârziere. Nivelul majorării de întârziere este de 1% din cuantumul chiriei neachitate în termen, calculată pentru fiecare lună sau fracţiune de lună, începând cu ziua imediat următoare termenului de scadenţă şi până la data stingerii sumei datorate, inclusiv, conform prevederilor Legii nr. 207/2015 privind Codul de procedură fiscală, cu modificările și completările ulterioare.
Cuantumul majorărilor de întârziere la plată poate suferi modificări în funcție de reglementările legale în vigoare, aplicabile, modificarea acestora operând prin efectul legii (ope legis), fără a fi necesară încheierea unui act adițional în acest sensˮ.

(7) Modificarea contractului de închiriere se va face prin act adiţional.

(8) Celelalte prevederi ale contractului de închiriere, rămân neschimbate.

Art. 4. Cu ducerea la îndeplinire a prevederilor prezentei hotărâri se încredinţează Primarul Municipiului Sighişoara, Serviciul Evidența Patrimoniului și Fond Locativ, Biroul Buget, Contabilitate, Salarizare – Direcția Economică şi Biroul Juridic din cadrul Municipiului Sighişoara.

Art. 5. Prin grija d-nei Bizo Anca, Secretar General al Municipiului Sighişoara, prezenta hotărâre va fi comunicată, în termenul prevăzut de lege, Primarului Municipiului Sighişoara, Prefectului  Judeţului  Mureş şi se va aduce la cunoştinţă publică, prin publicarea pe pagina de internet la adresa www.primariasighisoara.ro.

PREŞEDINTE DE ŞEDINŢĂ,

  

           Stupariu Călin              
                                              Contrasemnează pentru legalitate
                                      SECRETARUL GENERAL al municipiului,

                                                  Bizo Anca
(Prezenta s-a adoptat cu unanimitate de voturi)
  Prezenta s-a difuzat astfel:

  1 ex. dos. hotărâri;

  1 ex. dos. şedinţă;

  1 ex. Instituţia Prefectului - Judeţul Mureş;

  1 ex. Primar;

  1 ex. Viceprimar;

  1 ex. Secretar General;
  1 ex. Direcția Arhitect Șef;
  6 ex. Serviciul Evidența Patrimoniului și Fond Locativ; 

  1 ex. Biroul Buget, Contabilitate, Salarizare – Direcția Economică;

  1 ex. Biroul Impozite și Taxe – Direcția Economică;

  1 ex. Biroul Juridic.

16 ex.  

B.A.
	PROCEDURI OBLIGATORII ULTERIOARE ADOPTĂRII HOTĂRÂRII CONSILIULUI LOCAL NR. 130/30.05.2023

	Operațiuni efectuate
	Data

ZZ/LL/AN
	Semnătura persoanei responsabile să efectueze procedura

	1
	2
	3

	Adoptarea hotărârii s-a făcut cu majoritate

□ simplă         □ absolută

□ calificată


	…./…./….
	

	Comunicarea către primar
	…./…./….
	

	Comunicarea către prefectul județului
	…./…./….
	

	Aducerea la cunoștința publică
	…./…./….
	

	Comunicarea, numai în cazul celei cu caracter individual
	…./…./….
	

	Hotărârea devine obligatorie sau produce efecte juridice, după caz
	…./…./….
	


